DISSERTATIO  MEDICA 

INAUGURALIS, 


DE 


OPERATIONE  CAESAREANA 

* 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  P. 

ACADEMIjE  EDINBURGENjE  PRjEEECTI  ; 

NECNON 

AMPLISSIMI  SENATUS  ACADEMICI  CONSENSU, 
et  NOBILISSIMAE  FACULTATIS  MEDICiE  DECRETO; 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS; 

ERUDITORUai  EXAMINI  SUBJICIT 

arthurus  hedley, 

fusius* 


Hoc  opus,  lioc  studium  parvi  properemus  et  ampli ; 
Si  patriae  volumus,  si  nobis  vivere  cari. 

Horat.  Flacci,  Lib.  i.  Epist.  ii. 


kalendis  augusti,  hora  locoque  solitis. 

EDINBURGI  : 

excudebat  joannes  brewster. 


MDCCCXXVI. 


'*  V 


, i.  /.>; 'j; ' 


. < > • 

• r • 


/ . . 


‘ 

..,,  i /at  «I  • 

^u;n/»(  nnjKKin 


-S- 

; ■ c)  :< y.x 


t >/  it;  A 


' 'j:i  < > 


•.  ; mk  ••  ' ‘ A'.V<  i' 


i't  K-/V. 


V ->ti!yi/  ’.t1  AT  t y 'i  -t 


atjfM»- ni«> 


. > « , . L I / ' 


.:.  i!  Am'>iaai^  >*.i  -i 


..• . vtat  J ' < Xi » 


\ I t I.*  J • -■  ’ ** 


.7>i 


; - "1 . ; V'  ^.i'V/i/, 

,,‘i;’  >;  •) 


il 


-a*»--. 


. . ti»  ;t  *i. 

wi  fj  ' »1  .-  f» 

•-  ;'.<  Vf  »l  X''  • ■ , 


'r  • I 


* * *'. 

. r •■  ' 1 1 ’ >.  «i  Kl 


• ty*'  r,  . 


rv  / ■ - :i-v 


- f U 


PATRI  SUO  CARISSIMO, 


ET 

AMICO  SUO  OPTIMO, 

SEMPER  VENERANDO, 

ANTONIO  HEDLEY,  Chirurgo, 

CUJUS  SUB  AUSPICIIS 
MEDICINAE  PRIMUM  INCUBUIT, 

HASCE  STUDIORUM  PRIMITIAS, 

UT 

ANIMI  GRATISSIMI 
TESTIMONIUM, 

SACRAS  ESSE  VULT 


FILIUS, 


VIRO  SPECTATISSIMO 


GULIELMO  CAMPBELL,  M.  D. 

COLLEGII  REGII  CHIRURGICORUM  EDINENSIS 
SOCIO ; 

NECNON 

ART.  OBSTET.  PR^LECTORI  EXIMIO, 
VIRTUTIBUS  AC  MORUM  SUAVITATE 
PARITER  PRIECLARO, 

OB  MULTA  BENEFICIA  IN  SE  COLLATA  ; 

HOCCE  OPUSCULUM, 

. GRATO  ET  DEVINCTO  ANIMO, 

DEDICAT 


ALUMNUS. 


i 


DISSERTATIO  MEDICA 


INAUGURALIS, 


DE 

OPERATIONE  C^SAREANA. 


Auctore  Arthuro  Hedley. 


Minus  proprium  argumentum  hujus  Disserta- 
tionis videatur  Operatio  Caesareana,  cum  eam 
aut  videre,  aut  facere,  medicis  Britannicis  raris- 
sime contingat.  Sed,  facta  hac  in  terra  tam 
aeruinnosa  fuit  semper  fere,  ut,  omnes  observa- 
tiones, quae  operationem  reddant  faustiorem, 
vel  causam  infelicitatis  demonstrent,  hortari 
deceat,  c[uippe  quae  maxime  valeant  rem  medi- 
cam promovere. 

Ex  quibusdam  operationibus  (nuper  in  hac 
urbe  factis)  sectioni  caesareanae  haud  absimili- 
bus, et  earum  eventis,  paucae  considerationes, 


2 OrERATIONE  CiESAEEANA. 

mihi  in  mentem  venerunt,  quas  cum  nonnullis 
antea  bene  exploratis,  in  paginis  sequendis,  de- 
liberandas proposui. 


HISTORIA. 

Natura  partus  caesareani  prorsus  omnibus 
est  nota,  ita  ut  eam  definire  sit  aegre  neces- 
sarium. 

Sic  dicatur,  extractio  foetus,  a corpore  suae 
matris,  incisione  facta  in  abdomen,  et  uterum. 
Haec  operatio  pervetusta,  et  fausta  habeatur 
fuisse,  quamvis  in  dubio  sumus  de  origine,  et 
quando  primum  facta  sit,  nam  lex  a Numa  Pom- 
pilio est  promulgata,  quae  vetuit  ne  gravidae 
inhumarentur,  quoad  foetus  ab  utero  detractus 
fuerat. 

Huic  legi  aliqui  viri  reipublicae  illustrissi- 
mi vitam  debuere,  nam  Plinius  dicit,*  pri- 
mum Caesarum  Claudium,  quendam  nomine 
Caesonem  familiae  Fabiorum,  Manilium,  et  Sci- 
pionem Africanum,  omnes  ex  uteris  parentum 
defunctarum  extractos  esse.  In  appendice  ope- 
ribus Rousseti,!  testimonia  prima  haud  ob- 


• Ville  Plln.  Histor.  Natur,  lib.  vii.  cap.  ix. 
-j-  Vide  Loco  Citato,  j)age  ‘37. 

scura  operationis  factae,  dum  jam  viveret  mu- 
lier, inveniuntur,  in  quo  dicitur,  suum  castra- 
torem Germanicum,  operationem,  in  propriam 
uxorem  fauste  fecisse. 


CAUS^. 

Caesareana  sectio  olim  necessaria  ob  pluri- 
mas causas  est  putata ; sed  duae  sequentes 
sunt  solae  habendae,  propter  quas  sit  prorsus 
peragenda,  prima,  ob  magnam  ossium  pelvis 
deformitatem,  et  secunda,  matre  mortua,  foetu 
autem  vivente. 

Malformatio  pelvis,  tribus  sequentibus  mor- 
bis efficiatur ; viz.  rachitide,  mollitie  ossium,  et 
exostosi,  duo  priores  maximam  deformitatem 
pelvis  saepe  efficiunt,  in  ultimo  morbo  saepe 
possumus  perforatore  uti,  tuta  matre,  cujus 
vita  inprimis  est  semper  anteponenda. 

Fractura  ex  injuria  parti  illata,  potest  esse 

i. 

causa,  ut  accidit  mulieri  nomine  Forster,  in 
quam  * Barlow  operationem  feliciter  fecit. 

Quamvis  experientia,  per  tot  saecula,  facta, 
ante  oculos  jacet,  et  ars  obstetricia  per  annos 
ducenarios  jam  praeteritos,  optime  fere  se 
habet,  adhuc  in  dubio  est,  quae  sit  contractio 


Mcdical  Kccords  and  Rcscarcbcs,  p.  154'. 

partium,  in  qua  ad  hanc  extremam,  et  formi- 
dandam operationem  decurratur.  De  hoc, 
quod  summi  est  momenti,  valde  distat  senten- 
tia medicos  Britannicos  inter  et  eos  trans  mare. 
Priorum  nonnulli,  raro  si  unquam  esse  necessa- 
riam* * putant,  dum  alii  cogitant,  se  posse  perfo- 
ratore uti,  distante  i)ube  a sacro  pollice  uno  et 
dimidio.t 

Ab  ingenio  inventivo  Doctoris  D.  Davis 
Londinensis,  sectionem  caesareanam,  e numero 
operationum  chirurgicarum  prorsus  abolitam, 
brevi  tempore  expectaremus  videre.  Ab  hoc 
viro,  instrumentum  est  inventum,  quo  dicit,  se 
posse  excidere  portiones  circulares  e coste  bovis, 
ideoque  dura  ossa,  quae  basin  cranii  foetalis 
formant,  facile  concidere.  Hujus  instrumenti 
experimentum  Doctor  Campbell  fecit,  qui  inve- 
nit non  solum  non  potuisse  excidere  portiones  e 
coste  bovis,  sed  ne  quidem  incidere  per  char- 
tam maxime  densatam. 

Ob  causas  jam  memoratas  igitur,  nihil  no- 
bis notum  quod,  in  extrema  deformitate,  usui 
operationis  caesareanae  antecedat.  | 

Galli,  contra  operationem  semjier  commen- 


* Sec  Dr.  Osboine’s  Essaya  on  Difficiilt  Parturition. 

* Sec  Hamilton,  Davis,  and  Burns. 

1;  Vide  Ciardien  et  Capuron  Ic  dernier,  p.  630. 

dant,  brevi  diametro  marginis  vel  exitus  duo- 
bus pollicibus  et  dimidio  minore. 

Eadem  sura  sententia  ac  Dr.  Campbell, 
qui  putat,  utendo  perforatore,  in  loco  caesare- 
anae  operatioris,  pube  distante  a sacro  poblice 
uno  et  dbnidio,  vel  duobus  quadrante  carentibus, 
aegram  a manibus  medici,  et  instrumentis  saepe 
introductis,  et  violenti  extractione  foetus  muti- 
lati, quam  sectione  abdominis  et  uteri  plus 
passuram.  Dicitur  sine  dubio,  operationem 
fuisse  factam  in  aegris,  in  quibus  major  erat 
deformitas,  quam  in  iis  casibus,  quos  supra 
memoravi,  exempli  gratia  in  casu  Shervvood 
prodito  a Doctore  Usborne.^ 

Nos  autem  meminisse  decet,  magnam  inesse 
oportere  difierentiam  mensurae  pelvis,  per  vi- 
tam factae,  et  ejus  mensurae  post  mortem 
mulieris.  A praeclarissimis  medicis  conceditur, 
veras  dimensiones  pelvis  per  vitam  sciri  non 
posse,  ita  ut,  addubitandum  haud  sit,  quin  men- 
surae earum,  per  vitam  factae,  falsae  fuerint. 

Quod  probat  embryulciam  in  magna  defor- 
mitate vitam  matris  periclitari,  nonnulli  casus, 
in  quibus  mors  parentis  evenit,  enarrantur.* 
Caesareana  operatio,  cum  deformitas  magna 


* Dr.  Osborne  ou  Laborious  Farturilioii. 
t Dictioiinairc  des  Sciences  Medicales. 

sit,  anteponenda  est  embryulciae,  nam  a priore, 
si  fiat  sine  mora,  vita  unius  salva  fit,  dum  pos- 
teriore, foetum  consulto  occidimus,  et  per  ex- 
tractionem, eam  gravem  injuriam  matri  fera- 
mus, ut  in  maximo  periculo  vita  ejus  ponatur. 

, At,  ut  medicis  Gallicis  placet,  haud  consen- 
tire possum,  caesareanam  operationem  esse  ne- 
cessariam, cum  distat  pubes  a sacro  minus 
duobus  cum  semisse  pollicibus,  quippe  cum 
minus  paucis  lineis  tantum,  et  eam  deformita- 
tem cognoscamus  existere,  his  rebus  exploratis 
labor  prematurus,  octava  mense  ineunte,  indu- 
catur, et  speremus  vitam  foetus  servare,  sed 
sine  dubio,  perforatore  utamur,  salva  matre, 
cujus  vitam  non  periclitemur,  ad  salvandum 
infantem,  si  aliter  agatur. 

Doctor  Campbell,  in  suis  praelectionibus, 
dicit,  sese  accurate  observavisse  indicem,  medium 
et  annularem  digitos  multorum  hominum,  ope- 
rationi manuum,  haud  multum  deditoi'um, 
nec  unquam  invenisse  diametrum  vel  latitudi- 
nem omnium  majorem  duobus  pollicibus,  sed 
saepius  minorem  quarta  parte  pollicis.  Quam 
ob  causam,  Doctor  Campbell  statuit,  et  ut 
videtur  mihi,  recte,  sese  semper  commendatu- 
rum sectionem  caesareanam,  cum  tres  pollices 
non  posset  introducere,  longo  diametro  brevi 
diametro  pelvis  opjiosito. 

Cum  omnes  medici  concedant,  opus  esse 

spatio  pollice  imo  et  dimidio  lato,  per  quod 
transeat  basis  cranii  solitae  magnitudinis,  evi- 
denter constat  extractionem  non  posse  perfici 
per  aperturam  minorem  duobus  pollicibus,  nam 
necesse  est,  ut  latera  serrata  et  dentata  cranii 
integumentis  obducantur,  ad  partes  matris  pro- 
tegendas, et  locus  instrumenti  extrahentis  etiam 
habendus. 

De  deformitate  loquens,  aliud  genus  nomi- 
nem, in  quo  erit  necessaria  operatio  caesareana, 
etiam  si  pelvis  sit  ita  ampla,  ut  sine  matris  pe- 
riculo, utamur  perforatore.  Fundo  prius  se 
offerente,  et  tanta  constrictione  rimae  vel  exi- 
tus, ut  medicus  manus  introducere  non  possit, 
nihil  aliud  nobis  restat  nisi  abdomen  et  uterum 
incidere,  nam  rebus  ita  se  habentibus,  perforator 
et  instrumentum  extrahens  sunt  inutilia. 

A Doctore  Thatcher  Edinburgi,  Socio  Reg. 
Collegii  Chirurg.  in  Thesi  (de  re  jam  considerata) 
ab  illo  scripta  candidato  dicitur,  si  mortem 
foetus  cognoscamus,  in  hoc  casu  operationem 
caesareanam  haud  facturos,  sed  passuros  foetum 
suppurare  per  uterum  et  abdomen.  Etiamsi, 
cum  foetus  mortuus  sit,  minus  nobis  est  res- 
ponsum de  casu,  aegra  tamen  cujus  de  vita 
est  maxime  curandum  in  iisdem  ac  antea  pe- 
riculis versatur. 

Primum,  cum  labor  incipiat,  uterum  violenti 
actione  lacerari,  quae  excitatur  exitu  foetus  im- 

pedito,  iiecesse  est,  quo  facto,  mors  matris  ci- 
tius saepissime  eveniret. 

Iterum,  si  haud  laceretur  uterus,  quod  est 
minime  expectandum,  aegra  adhuc  periculo  hae- 
morrhagiae uterinae  objiceretur,  quae  ante  ocu- 
los matri,  infante  in  utero  clauso,  vel  mortem 
afferret,  vel  in  ultimum  auxilium  operatio 
Caesarea  na  fieret  necessaria. 

Tertium,  nonne  retentio  foetus  putridi,  et  ab- 
sorptio essent  aequaliter  infelices,  ac  retentio 
et  absorptio  placentae  ?'  Sed  concedam,  aegram 
omnia  mala  jam  dicta  evasisse,  et  suppuratio- 
nem incepisse,  annon  protractio  et  debilitas  hu- 
jus terminationis  essent  graviores,  nec  in  fine 
minus  lethales,  quam  operatio  caesareana  ? 

Foetu  vivente,  cum  moriatur  mater,  est  alia 
causa,  ob  quam  haec  operatio  peragenda  est. 
Cum  res  ita  se  habeat,  operationem  facere, 
summa  vi  urgemur  cum  modum  esse  celerri- 
mum amovendi  foetus  e corpore  infelicis  matris 
concedendum  sit. 

Semel  omnino,  haec  operatio  post  mortem 
matris  in  Anglia  feliciter  evenit.*  Trans  mare 
tamen  multae  felices  operationes  enumerantiu’, 
nec  de  quibusdam  earum  possumus  addubitare, 
sed  pleraeque  sunt  ita  incredibiles  ut  omnes 


* Medico -Cbirurgical  Transact.  of  London,  vol.  xii. 

caute  asjiicere  inducamur.  Sprengel,  in  exem- 
plum, in  “ Histoire  de  Medicine,”  enarrat  foetum 
viventem  per  hanc  operationem  amotum  esse  e 
corpore  cujusdam  mulieris  horas  viginti  et  qua- 
tuor  mortuae,  haec  historia  est  tam  fictitia  ut 
de  ea  taceri  deceat. 

Dr.  Campbell  in  suis  praelectionibus,  dicit 
se  vidisse  ovum  sextae  mensis,  totum,  et  inte- 
grum ejectum.  In  vasum  amplum,  super  ta- 
bulam illud  posuit,  in  eodem  cubiculo,  in  quo 
ejectum  erat,  et  foetus  sese  movit  persaepius  in 
liquore  amnii,  circiter  tertiam  partem  horae, 
deinde  cessavit.  Ab  hoc  insigni  exemplo,  est 
inductus  sincere  putare  operationem  factam 
ante  tempus  jam  dictum  plurimos  infantes  e 
morte  servaturam,  qui  aliter  dubio  et  tarditate 
perduntur. 


PROGNOSIS. 

Caute  sententia  nostra  semper  tradenda, 
cum  necesse  est,  ut  haec  operatio  formidanda 
fiat,  sed  magis  in  aegris,  quae  sub  ullo  morbo, 
maxime  mollitie  ossium  laborarunt,  et  in  iis  quo- 
dque quae  in  labore  diutius  fuere.  Eventus  felix 
operationis  multo  rarior  est  in  frigidis,  quam 
in  calidis  regionibus,  quod  bene  probatur,  nam 
multo  felicior  trans  mare  quam  in  Britannia 

B 

fuit.  In  priore  terra,  duae  ex  tribus*  earum, 
quae  operationem  subierunt,  salutem  recupe- 
raverunt, dum  in  Britannia  tres  tantum  haud 
per  iere,  t 

.(Egrae,  quae  hanc  operationem  bene  subeant, 
sunt  ea  bona  valetudine  perfruentes,  in  quibus 
operatio  mature  in  partu  fit,  et  quae  calidas 
regiones  habitant. 

Ex  eo  quod  trans  mare  tam  felix  fuerit,  in 
Britannia  autem  ita  lethalis,  oportet  breviter 
spectare  conditiones  propter  quas  in  ambabus 
terris  est  facta. 

In  primo  loco,  observandum  est,  operationem 
frequenter  si  haud  semper  in  conditionibus 
percontrariis  fuisse  factam  ; exempli  gratia, 
mulieres  mollitie  ossium  afflictae,  et  jamjam 
moriturae,  et  in  labore  multas  horas,  vel  etiam 
dies,  priusquam,  quid,  quod  illis  auxilium  fer- 
ret, decretum  est.| 

In  secundo  loco  quae  hanc  terram  habitant 
e luxuriosa  vita  inflammationi  magis  obstant, 
quam  vicinae  trans  mare. 

In  tertio  loco  nunquam  nisi  uno  tempore, 


* Menioires  de  1’Acad.  Royal  des  Sciences, 
f Medicul  Essays,  Pliysical  and  Literary,  vol.  ii.  Mc- 
dical  Obseivations  and  Enquiries,  vol.  vii. 

1 Professor  IIaiuilton’s  Outlines. 

operationem  fuisse  factam,  in  hac  regione,  est 
certius  cognitum,  priusquam  deliberatissima  et 
accuratissima  examinatio  viarum  necessitatem 
ejus  demonstraverat.* 

Trans  mare  operatio  in  conditionibus  valde 
distantibus  facta  est.  Nam  nemo  est  qui  nes- 
ciat, modum  vivendi  earum  quae  trans  mare 
habitant  esse  tam  temperatum,  vel  in  aliis  ver- 
bis tam  miserum,  modo  in  hac  terra  considerato, 
ut  hoc  solum  illas  minus  opportunas  morbis 
acutis,  quam  nostras  mulieres  reddere  videatur. 
Trans  mare,  nunquam,  ut  in  hac  terra  cunctati 
sunt  operationem  facere,  nam  eum  timorem 
operandi,  quem  permulti  Britannici  medici,  non 
habent.  In  operibus  M.  Levret  et  M.  Bau- 
UELOQUE  invenietur  operationem  saepe  sine 
causa  esse  factam,  et  ideo  in  mulieribus  alia 
valetudine  perfruentibus  iis,  quae  eam  in  hac 
terra  subierunt.  » 

Semper  a M.  Levret  est  commendata,  cum 
pelvis  esset  tam  arcta,  ut  medicus  manus  intro- 
ducere ad  pedes  infantis  perducendos  non  pos- 
set. Confitetur  M.  Baudeloque,  se  ipsum,  M. 
SiGAULT  monente,  operationem  fecisse  bis,  cum 
pubis  a sacro  duobus  pollicibus  cum  dimidio 
distaret. 


Dr.  Meniinan  on  LnboviouR  Pai  turition. 


12 


DE  OPERATIONE  C^SAIIEANA. 


Denique  ex  iis  rebus  quas  sum  dicturus, 
puto  infelicitatem  frequentem  hujus  operationis 
adscribi  posse  morae,  quae  huic  operationi  sae- 
pissime accidit,  et  non  alii  cuidam  causae  solum. 

Primum  casus  enumerantur,*  et  haud  dubii 
qui  effecti  sunt  natura  et  fortuna,  et  aegra  ta- 
men convaluit,  quamvis  eodem  tempore  lacera- 
tiones magnae,  extensivaeque  acciderunt.  Ite- 
rum haec  operatio  est  facta  per  quosdam,  om- 
nino ignaros  medicinae,  et  feliciter,  f 


OPERATIO. 


Haec  operatio  formidanda,  est  persimplex 
factu,  quamvis  permultae  sub  ea  perierunt,  et 
animus  praesens  est  magis  necessarius,  quam 
scientia  eximia. 

Ruptura  membranarum  est  primum  consi- 
deranda, ad  prohibendam  effusionem  liquoris 
amnii  in  abdomen  cum  uterus  incidatur,  deinde 
rectum  et  vesica,  ut  solito  fit,  evacuanda  sunt. 
Etiam,  cum  multo  felicior  fuerit  in  calidis, 
quam  frigidis  terris,  temperatura  cubiculi  fieri 


♦ HuH’8  Defence  of  tlie  Caesarean  Operation. 

-]■  Bauhin,  Appendix  to  Rousset,  or  Sprengels  Histoire 
de  Medicine. 

debet  inter  septuagesimum  et  octogesimum  gra- 
dum prius  quam  operatio  incipiatur. 

In  qua  parte  abdominis,  incisio  fieret,  quon- 
dam disputatum  est,  sed  per  multos  annos, 
medici  in  cursu  et  in  media  parte  lineae  albae, 
abdomen  aperuerunt ; quem  locum,  Platner 
et  Guenin  primum  selegere,  etiam  obliqua  vel 
transversa  incisio  fieri  solebat;  ab  his  omnibus 
dissentio,  et  alium,  ob  causas  quas  commemora- 
bo, seligo. 

Medici,  qui  hanc  operationem  olim  fecerunt, 
timuere  ne  arteriam  epigastricam  inciderent, 
quapropter  linea  alba,  ubi  incisio  fieret,  delecta 
est,  sed  de  hoc  non  cavendum  est,  nam  Doctor 
Campbell,  cum  dissectionem  earum  enumera- 
vit, quae  peritonite  post  partum  perierunt  ac- 
curate dixit  rectos  musculos  abdominis  suum 
quemque  versus  latus  recedere,  et  idcirco  alium 
ab  alio  maxime  in  media  parte  duos  pollices 
disjunctum,^  cum  arteriae  epigastricae  in  media, 
et  posteriore  superficie  horum  musculorum 
cursum  teneant,  omnino  ab  incisione  amoven- 
tur. 

Quod  ad  locum  et  situm  attinet  per  opera- 
tionem, aegram  ponere  in  tabulam  tectam  culci- 


* Edin,  Mcd.  and  Surg.  Journal,  April  1822. 

ta  linea  firma  e crinibus,  quam  in  lecto  eam  si- 
nere manere  est  modus  melior  habendus.  Prior 
erit  chirurgo  magis  ojiportunus  dum  qui  ad- 
sunt, ad  auxilium  ferendum,  eodem  tempore, 
mulierem  facilius  circumveniant. 

Id  latus  abdominis,  in  quo  major  pars  foetus 
jacere  videtur,  est  pro  incisione  seligendum.  In- 
cisio uno  pollice  supra  umbilicum,  et  ex  utro  ve 
latere  lineae  albae,  pollice  dimidio,  inciperetur, et 
pubem  versus  pollices  sex  continuaretur ; inte- 
gumentis et  musculis  subjacentibus  incisis,  de- 
inde incisio  haud  minor  per  peritonaeum  fieret, 
sed  cavendum  est  ne  visceribus  vulnus  inferatur. 
Quamprimum  haec  membrana  videatur,  eam 
incidamus  instrumento,  dicto  probe  “pointedbis- 
toury”  deducto  ab  indice  dextrae  manus  et,  in- 
strumento sic  posito,  incisionem  satis  amplam 
faciamus,  qui  modus  est  optimus,  quo  malum 
jam  dictum  evitemus. 

Peritonaeo  diviso,  sese  protrudant  viscera,  tan- 
tum abest  a me  hoc  praevenire,  quod  ab  omni 
fere  scriptore  et  medico  hodie  summa  vi  urgetur, 
quodque  ut  multam  injuriam  faciat  necesse  est, 
ut  me  cum  Doctore  Campbell  consentire  opor- 
teat, qui  putat  nos  illa  libere  evadere  passuros. 
Ne  visceribus  expositis  aeri  injuria  eveniat, 
mantelis  lentis,  prius  in  aqua  calida  madefactis, 
sedulo  tegantur. 

Calefacere  cubiculum,  et  idscera  mantelis 

prius  aqua  calida  madefactis  tegere,  primum 
praecipue  a Mr.  Lizars  est  commendatum,* 
nec  dubitandum  quin  felicitas  earum  opera- 
tionum in  quibus  aperuit  abdomen  huic  causae 
permultum  adscribatur,  cum  temperiem  natu- 
ralem visceribus  servaret. 

De  incisione  ipsius  uteri,  jam  restat  loqui, 
quae  quidem  est  pars  operationis  gravissima ; 
prius  quam  fiat,  medicus  si  possit,  locum  et 
situm  placentae  cognosceret,  nam  si  incisio  per 
eam  fieret,  mortem  matri  statim  fere,  quamvis 
non  semper,  haemorrhagia  inferret,  quod  Bau- 
DELOQUEj  et  celeberrimo  chirurgo  Joanni 
Bell  accidit.:! 

In  the  24th  Number  of  the  Medico-Chirur- 
gical  Transactions  of  London  for  April  1826,  a 
case  is  related  upon  the  authority  of  Graeee 
of  Berlin,  where  the  caesarean  operation  was 
performed  upon  a woman  of  thirty  years  of  age, 
veiy  much  deformed  from  rickets.  Her  stature 
was  four  feet  high  ; the  space  from  sacrum  to 
pubis,  at  the  brim,  was  thought  to  be  about 
two  iiiches  and  a quarter.  In  making  the  ute- 
rine incision,  the' knife  was  carried  right  through 


♦ Memoir  on  tlie  Removal  of  Discased  Ovaria, 
f Neallfs  Baudeloque,  vol.  iii. 

X Med.  Cliir.  Traiisact.  vol.  iv.  p.  34'7. 

tlie  ceiitre  of  the  placenta  ; biit  notwithstaiidiiig 
so  formidable  an  accident,  the  patient  lost  only 
tvvelve  ounces  of  blood.  The  foetus  was  saved, 
and  the  mother  was  so  far  recovered  at  the  end 
of  six  weeks,  as  to  be  able  to  return  horne  with 
her  child. 

Dicitur  nos  posse  saepius  locum  placentae 
cognoscere  observanda  positione  membrorum 
foetus  quae  eam  versus  semper  putantur  esse. 
Liquore  amnii  parco  et  fune  brevi,  haec  diag- 
nosis respondeat,  sed  copia  liquoris  solita  et 
longo  fune,  tam  libere  se  movebit  foetus,  ut 
omnem  fere  situm  teneat.  Quod  optime  for- 
tasse locum  placentae  demonstrat,  sunt  vascu- 
laritas  sub  peritonaeo  adparens,  crassitudo  uteri 
et  pulsus  varius,  nam  ut  sit  in  ea  parte,  cui 
adhaeres  cit  placenta,  crassior  magis  sanguine- 
osus  et  pulsus  necesse  est.  De  quo  certioribus 
factis,  incisio  quintos  pollices  longa,  in  uterum 
fieri  debet.  Foetus  per  ilia  et  nates  est  com- 
prehendus,  et  a matre  extractus,  quam  primum 
separandus.  Digitos  tot,  pro  amplitudine  via- 
rum, ab  utero  in  vaginam  medicus  immitteret, 
priusquam  placentam  extrahere  conaretur.  Ab 
hoc  viae  parantur  per  quas  transeant  omnia 
utero  se  contrahente,  et  sic  etiam  periculum,  ne 
in  abdomen  impellantur,  quodammodo  aufer- 
tur. Cum  uterus  gravidus  pertenuis  est, 
summa  cura  incidendus  est,  ne  foetus  injuriam 
ferat.  Foetu  amoto,  ne  hemorrhagia  oriatiu', 

aut  pars  intestini  in  vulnus  uteri,  sese  insinuat, 
uterum  apte  se  contraxisse  testini  videndum  est. 
In  casu  medico  Baudelocque,  pars  intestini  in 
uteri  incisionem  est  lata,  et  aegra  mortua  est.* 
Foetu  denique  placenta  et  membranis  ex 
utero  amotis,  et  visceribus  in  situ  proprio  repo- 
sitis, sanguis  e labiis  vulneris  abdominis  est 
eluendus,  quae  deinde  apte  ponenda,  et  in  eo 
modo  quintis  suturis  retinenda  sunt.  Pollex 
dimidius  integumentorum  ex  utroque  latere, 
inter  ligaturas  ad  minimum  comprehendatur, 
quo  et  divisis  partibus  auxilium  praebeatur,  et 
semper  et  apte  teneantur  oppositae ; cum  sutu- 
rae partes  sustineant,  non  sunt  amovendae,  nisi 
per  exulcerationem,  ut  omnes  futurae  protru- 
siones per  incisionem  evitentur,  quae,  summa  ad- 
hibita cura,  saepe  tamen  eveniunt.  Quo  tutius 
fiat,  'particulae  emplastri  adhaesivi  applicandae 
sunt,  deinde  lintei  sicci  compressura,  super 
quam  nonnulla  stupa,  et  denique  communis 
fascia  applicatur.  A medico,  tres  primos  dies 
assidue  est  observanda,  ne  ullus  post  operatio- 
nem morbus  oriatur. 

In  priore  parte  hujus  dissertationis,  me 
et  directionem  et  lineam  incisionis  frequen- 


* Heath’^  Baudelocque,  vol.  iii.  and  Mr.  M‘Keever  on 
Rupture  of  the  Uterus. 

tiiis  selectae  impropriam  habuisse  est  dictum. 
Primum  si  abdomen  transverse  vel  oblique  in- 
cidamus, arterias  epigastricas  ambas  dividimus, 
et  plurimas  fibras  musculorum  transverse  ab- 
dominis. Evidenter  constat,  per  hanc  operatio- 
nem, magnum  sanguinis  profluvium  futurum, 
et  eam  retractionem  musculorum,  in  anteriori 
parte  , abdominis,  ut  hernia  ventralis,  semper 
facile  accideret.  Secundo  incidenda  linea  alba, 
musculos  apud  centrum  dividimus  et  auxilium 
minuimus,  quod  visceribus  subjacentibus  prae- 
beant. Quapropter,  ea  mihi  propria  videtur 
incisio  antea  dicta,  quae  pollice  uno  umbilicum 
supra,  et  pollice  dimidio  ex  utro  ve  latere  lineae 
albae,  incipitur.  Sequendo  hunc  cimsum, 
junctio  centralis  musculorum,  apud  lineam  al- 
bam, et  lateralis  apud  lineam  semilunarem,  in- 
divisae manent,  abs  quo  arterias  epigastricas 
evitamus,  et  periculum  herniae  minuimus. 
Haec  incisio  est  primum  commendata,  a Doctore 
Campbell  in  Thesi,  cum  Socius  Reg.  Coli. 
Chirurg.  esset  futurus,  postea  in  omnibus  ope- 
rationibus Dominus  Lizars  eam  fecit,  nec  ulla 
vasa,  ita  magna,  ut,  iis  ligatura  opus  esset, 
inciderentur,  quod  eam  esse  optimam  bene  os- 
tendit. 

CURATIO  POST  OPERATIONEM. 

Operatione  facta,  regimen  antiphlogisticurn, 
cum  summa  requie,  et  tranquillitate,  est  stric- 
tius adhibendum,  ne  inflammatio  peritonaei  vel 
alicujus  visceris  superveniat  de  qua  est  maxime 
timendmn.  Sanguis  ab  aegra  detrahatur,  cum 
ad  se  redeat,  quod  saepius  tertia  vel  quarta 
hora  accidit,  si  valida,  ad  deliquium  animi,  si 
debilis  pro  viribus,  et  in  utroque,  post  venae- 
sectionem,  grana  duo  duri  opii  per  os  adhi- 
benda sunt,  et  aegra  vigilante,  post  duas  horas 
repetenda.  In  operationibus  felicibus  hunc 
modum  medendi  Dominus  Lizars  secutus  est. 

Regimen  antiphlogisticurn  adhibere  ad  mi- 
nimum decimos  dies  oportebit,  post  opera- 
tionem. Est  vulnus  indies,  post  tres  primos 
les,  ordinandum,  et  urina  mane  et  vespere 
plano  cathetro  amovenda,  vel  si  aegra  eo 
saepius  usus  sit,  in  urethra  maneat  vesica 
fini  instrumenti  fixa.  Quod  ad  alvos  ducen- 
dos attinet,  enematibus  domesticis,  secunda  qua- 
que die  primam  hebdomadam  post  operationem 

Latir’’  '' 

Si  operationi  inflammatio  peritonaei,  vel  ali- 
cujus visceris  superveniat,  statim  aegra  de- 

plenda,  per  amplam  detractionem  sanguinis,  et 
generalem,  et  localem,  et  purgantia,  eodem 
tempore,  calidis  cataplasmatibus  vel  fotibus  ab- 
domini superimpositis. 

Abdomen  aegrae  per  longum  tempus,  post 
quam  convaluerit,  est  arctius  circumveniendum, 
ea  pars  praecipue,  inter  ilia  et  umbilicum,  ut 
partes  sectae  bene  sustineantur. 


FINIS. 


